《朝爽之前瑞竹忽生》
宋代·喻良能

好竹逾千个，数茎忽发生。
月明连理影，风细合欢声。
矫矫双鸳举，悠悠两凤鸣。
只应三昧手，彩笔画难成。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。